google/wiki40b huggingface dataset:
Ach Gott, vom Himmel sieh darein, BWV 2

Η καντάτα Ach Gott, vom Himmel sieh darein (Ω, Θεέ, από τον Ουρανό κοίτα κάτω), με αριθμό BWV 2, είναι το δεύτερο σε αρίθμηση έργο του Γιόχαν Σεμπάστιαν Μπαχ, σύμφωνα με τον συγκεκριμένο κατάλογο τον οποίο επινόησε ο Γερμανός μουσικολόγος Βόλφγκανγκ Σμίντερ (Wolfgang Schmieder, 1901 – 1990) και χρησιμοποιείται ευρύτατα σήμερα. Το έργο ανήκει στις εκκλησιαστικές και, μάλιστα, χορωδιακές -ή κοράλ- καντάτες του μεγάλου κάντορα και συνετέθη κατά την παραμονή του στην Λειψία, το 1724. Ανήκει στον δεύτερο κύκλο καντατών του Μπαχ, είναι η 2η καντάτα του κύκλου αυτού και παρουσιάστηκε στις 18 Ιουνίου του ιδίου έτους, την 2η Κυριακή μετά την γιορτή του Αγίου Πνεύματος (Dominica 2 Post Trinitatis).

Κείμενο

Ο ύμνος πάνω στον οποίο βασίζεται η καντάτα- ανήκει στον μεγάλο Γερμανό μεταρρυθμιστή Λούθηρο και γράφηκε το 1524, μαζί με άλλους ύμνους του περίφημου Πρώτου Λουθηρανικού Υμνολογίου (Etlich Cristlich lider). Ο Λούθηρος παρέφρασε σε αυτό τον ύμνο τον Ψαλμό 12 της Παλαιάς Διαθήκης. Τα προβλεπόμενα αναγνώσματα για την 2η Κυριακή μετά την γιορτή της Αγ. Τριάδας, ήταν από την Πρώτη Επιστολή του Ιωάννη, (Ιωάννη 1, 3: 13-18), και από το Ευαγγέλιο του Λουκά, η παραβολή του μεγάλου δείπνου (Λουκ. 14: 16-24). Το κείμενο, ωστόσο, ανήκει σε μεταγενέστερο άγνωστο ποιητή, ο οποίος διατήρησε -όπως και σε άλλες κοράλ καντάτες- του δεύτερου κύκλου καντατών του Μπαχ, την πρώτη και την τελευταία στροφές του ύμνου αμετάβλητες, αλλά παρέφρασε τα θέματα των εσωτερικών στροφών με σειρές από εναλλασσόμενα ρετσιτατίβα και άριες.

Οργανοθεσία και δομή

Η καντάτα είναι γραμμένη στην Ρε Ελάσσονα και έχει 6 μέρη. Ο Μπαχ την συνέθεσε για τρείς σολίστες φωνής (A, T, B), τετράφωνη χορωδία και μπαρόκ ενόργανο σύνολο από τέσσερα τρομπόνια, δύο όμποε, δύο βιολιά, βιόλα και μπάσο κοντίνουο. Στην εισαγωγή και το φινάλε όλα τα όργανα παίζουν colla parte στις φωνές της χορωδίας (δηλαδή κάθε όργανο συνοδεύει μία (1) φωνή).
Αθανάσιος Μπουσόπουλος

Ο Αθανάσιος Μπουσόπουλος ήταν Έλληνας δάσκαλος του 18ου αιώνα και ευεργέτης της ιδιαίτερης πατρίδας του.
Η καταγωγή του ήταν από τη Δημητσάνα. Εγκατεστάθηκε στην Αθήνα και δίδαξε εκεί. Μετά τον θάνατό του αφιέρωσε όλα τα έντυπα βιβλία του και τα χειρόγραφα που του ανήκαν στην σχολή της Δημητσάνας.
Πέθανε στην Αθήνα το 1790.
Πρωθυπουργός της Εσθονίας

Ιστορικά στοιχεία

Η Εσθονία κυβερνήθηκε από έναν πρωθυπουργό, κατά τη διάρκεια των πρώτων δύο ετών της ανεξαρτησίας της (1918-1920), μετά από την κατάρρευση της Ρωσικής Αυτοκρατορίας.
Υπό το εσθονικό σύνταγμα του 1920, ο επικεφαλής της κυβέρνησης και αρχηγός του κράτους αποκαλούνταν «Πρεσβύτερος του Κράτους» (riigivanem). Με αυτό το σύστημα διακυβέρνησης η Εσθονία ελεγχόταν από ένα ριζικά κοινοβουλευτικό καθεστώς, καθώς ο Πρεσβύτερος μπορούσε να απομακρυνθεί από τη θέση του με απόφαση της απλής πλειοψηφίας του Κοινοβουλίου. Επιπλέον, ο Πρεσβύτερος δεν ήταν ο αρχηγός των ενόπλων δυνάμεων, ούτε μπορούσε να επικυρώσει νόμους ή να διαλύσει το Κοινοβούλιο. Η διάλυση του Κοινοβουλίου ήταν μόνο δυνατή μέσω ενός δημοψηφίσματος.
Με το νέο σύνταγμα που επικυρώθηκε με το δημοψήφισμα του 1933, ανασυστάθηκε η θέση του πρωθυπουργού ως επικεφαλής της κυβέρνησης, το 1934, ενώ η χώρα απέκτησε ένα καθεστώς που έμοιαζε περισσότερο με προεδρική δημοκρατία. Κάτω από αυτό το σύνταγμα, ο Πρόεδρος μπορούσε να διορίζει και να απομακρύνει τον πρωθυπουργό και το υπουργικό συμβούλιο, να βάζει βέτο σε νόμους, να εκδίδει διατάγματα και να διαλύει το Κοινοβούλιο. Ο Κονσταντίν Πατς, που κατείχε τη θέση του Πρεσβύτερου, διόρισε τον εαυτό του στη θέση του πρωθυπουργού και με αυτή τη θέση κατέστη ικανός να αναστείλει τις εκλογές για την ανάδειξη του Πρεσβύτερου και για την ανάδειξη των αντιπροσώπων στο εσθονικό κοινοβούλιο. Ο ίδιος παρέμεινε πρωθυπουργός, με τον τίτλο του Πρόεδρου-Αντιβασιλέα, ως το 1938, όταν πραγματοποιήθηκαν οι εκλογές με ένα νέο σύνταγμα και εκλέχτηκε Πρόεδρος της Δημοκρατίας.
Τζο Στράμερ

Βιογραφία

Γεννήθηκε το 1952 στην Άγκυρα ως Τζον Γκράχαμ Μέλορ. Ασχολήθηκε από μικρός με τη μουσική και το τραγούδι και όταν ήταν έφηβος έπαιζε στους σταθμούς του μετρό του Λονδίνου με ένα γιουκαλίλι.
Ήταν έναν από τους συνιδρυτές των Clash το 1976 και ο frontman τους μέχρι το 1986, όταν και διαλύθηκαν. Ο Στράμερ είχε αποκτήσει πολλά χρήματα λόγω της επιτυχίας του συγκροτήματος, όμως ζούσε σε κοινόβια και μοίραζε το εισόδημά του στους συγκατοίκους και στους φίλους του.
Μετά τη διάλυση των Clash, ο Στράμερ στράφηκε στην υποκριτική και έπαιξε σε ταινίες του Μάρτιν Σκορσέζε, του Τζιμ Τζάρμους, του Άκι Καουρισμάκι, του Άλεξ Κοξ κ.α.
Απεβίωσε στις 22 Δεκεμβρίου του 2002 από καρδιακή ανακοπή στο Σόμερσετ της Αγγλίας, κοντά στη σύζυγό του και στις κόρες του.

Υστεροφημία

To 2016 γυρίστηκε η ταινία London Town με θέμα τη ζωή του και τον υποδύθηκε ο Τζόναθαν Ρις Μέγιερς.
Tesla Model X

Ιστορία

Αρχικά, η Tesla είχε προγραμματίσει για της παραδόσεις να ξεκινάνε στης αρχές του 2014. Ωστόσο, τον Φεβρουάριο του 2013 η εταιρία ανακοίνωσε πως οι παραδώσεις θα ξεκινήσουν στα τέλη του 2014, ώστε να μπορέσει να πετύχει τον στόχο της να παράγει 20.000 Model S μέσα στο 2013.
Τον Νοέμβριο του 2013, η Tesla είπε πως η μαζική παραγωγή του Model X θα ξεκινήσει το δεύτερο τρίμηνο του 2015. 
Τον Νοέμβριο του 2014, η Tesla για ακόμη μια φορά καθυστέρησε και ανακοίνωσε πως οι παραδόσεις του Model X θα ξεκινήσουν στο τρίτο τρίμηνο του 2015. Τελικά, οι παραδόσεις ξεκίνησαν στης 29 Σεπτεμβρίου του 2015. Προβλήματα με τοις Faclon Wing πόρτες και προβλήματα με το σύστημα ψύξεις στα μοτέρ ήταν κάποιες από της αιτίες για της καθυστερήσεις.
Το 2016, η Tesla έκανε μήνυση στην Swiss hydraulics firm Hoerbiger Holding για το λόγο ότι δεν παρήγαγε αρκετά ποιοτικές falcon-wing πόρτες για το Model X. Η Tesla ισχυρίζονταν ότι οι πόρτες συχνά είχαν διαρροές λαδιών και υπερθερμενοντουσαν. Πολλή πιστεύουν πως αυτός είναι ο λόγος για την καθυστέρηση του Model X. Η μήνυση λύθηκε τον Σεπτέμβριο του 2016.  
Στης 29 Ιούλιο του 2015, η Tesla ανακοίνωσε το referal program μέχρι της 31 Οκτωβρίου του 2015 όποιος κάτοχος ενός Model S μπορούσε να παραπέμψει 10 αγοραστές στο να αγοράσουν ένα Model X είχαν την ευκαιρία να αγοράσουν ένα Founder Series Model X στην την τιμή του βασικού μοντέλου. Το πρώτο άτομο (από την Αμερική, Ευρώπη, Ασία) που κατάφερνε να παραπέμψει 10 αγοραστές θα έπαιρνε να Founder Series Model X δωρεάν.
Στης 13 Ιουλίου του 2016, η Tesla ανακοίνωσε το  Model X 60D το οποίο κόστιζε λίγο λιγότερο από την τότε βασική τιμή. Το Model X 60D έχει 300 km αυτονομίας και μπορεί να επιταχύνει από 0–97 km/h σε 6 δευτερόλεπτα, με τελική ταχύτητα 210 km/h. Η Χωρητικότητα της μπαταριά του Model X 60D είναι 75 kWh αλά έχει περιοριστή στα 60 kWh μέσω λογισμικού. Οι κάτοχοι έχουν την δυνατότητα να ξεκλειδώσουν της παραπάνω 15 kWh με αργότερη αγορά. 
Η Tesla σκοπεύει να χρησιμοποιήσει την πλατφόρμα του Model X για το Tesla Minibus
Τον Αύγουστο του 2016, οι πωλήσεις του Model X ξεπέρασαν της 10.000. Τον ίδιο μηνά η Tesla ανακοίνωσε το Model X P100D με Ludicrous Mode. Η χωρητικότητα της μπαταρίας του P100D είναι 100 kWh, επιταχύνει από 0–100 km/h σε 3,1 δευτερόλεπτα και έχει αυτονομία 465 km. 
Τον Οκτώβριο του 2018, η Tesla απόσυρε το 60D μοντέλο και έκανε το "Smart Air Suspension" στάνταρ σε όλα τα μοντέλα, αυξάνοντας την βασική τιμή στα 85.000$.
Τον Ιούνιο του 2017, η Tesla απόσυρε το 90D μοντέλο.
Τον Ιανουάριο του 2019, η Tesla απόσυρε το 75D μοντέλο, κάνοντας το 100D το βασικό μοντέλο. Αυξάνοντας την βασική τιμή στα 97,000$. 
Τον Ιούλιο του 2019, η Tesla μετονόμασε το 100D σε Long Range και το P100D σε Performance μειώνοντας ταυτοχρόνως την τιμή του Long Range στα 84.500$.
Ιγκόρ Γιαροσλάβιτς

Βιογραφία

Ήταν γιος τού Γιαροσλάβ Α΄ τού σοφού μεγάλου πρίγκιπα τού Κιέβου και της Ίνγκεγκερντ (βαπτίστηκε Ειρήνη) των Μούνσο, κόρης τού Όλαφ Σκότκονουνγκ της Σουηδίας. Ο ίδιος βαπτίστηκε Γεώργιος.
Μερικοί ιστορικοί πιστεύουν ότι γεννήθηκε μεταξύ των ετών 1034-35, ενώ άλλοι ότι γεννήθηκε μετά από το μετακίνηση τού Γιαροσλάβ Α΄ στο Κίεβο το 1036. Όταν το 1054 ο πατέρας του απεβίωσε, ο Ιζιασλάβ Α΄, μεγαλύτερος αδελφός τού Ιγκόρ, τον όρισε πρίγκιπα τού Βολίν. Το 1059 απεβίωσε ο Βιατσεσλάβ πρίγκιπας τού Σμολένσκ, άλλος αδελφός τού Ιγκόρ, υπό αδιευκρίνηστες συνθήκες και ο Ιγκόρ μεταφέρθηκε στο Σμολένσκ. Περίπου την ίδια εποχή ο Ροστισλάβ, ανιψιός τού Ιγκόρ, τού άφησε να κυβερνήσει το πριγκιπάτο τού Τμουταρακάν. 
Όπως και ο Βιατσεσλάβ, ο Ιγκόρ απεβίωσε νέος, στα 24 έτη του, αφήνοντας πίσω δύο τέκνα.
Τσινγκ Σι

Βιογραφία

Γεννήθηκε το 1775 στο Γκουανγκντόνγκ. Σε ηλικία 26 ετών, δούλευε σε οίκο ανοχής στην Καντόνα της Νότιας Κίνας. Στις αρχές του 19ου αιώνα, οι κινέζικες θάλασσες ήταν γεμάτες από πειρατές. Το 1800, οι πειρατές κατέλαβαν τον πλωτό οίκο ανοχής και τότε γνώρισε τον Ζενγκ Γι, έναν από τους πιο τρομερούς πειρατές, ο οποίος γοητεύτηκε από τη δυναμική κοπέλα και θέλησε να την παντρευτεί.
Στην αρχή η Τσινγκ Σι κυβερνούσε μαζί με τον άντρα της περισσότερα από 1800 πειρατικά σκάφη. Αλλά το 1807, σ' έναν τυφώνα, ο αρχηγός των πειρατών πνίγηκε. Οι καπεταναίοι μαζεύτηκαν τότε να εκλέξουν τον καινούργιο αρχηγό. Οι πειρατές σκέφτηκαν ότι η ζωή θα ήταν ευκολότερη αν κυβερνήτης ήταν γυναίκα. Αλλά η Τσινγκ Σι κυβερνούσε καλύτερα από τον άντρα της. Όσο για το παρατσούκλι που έμεινε γνωστή, το Τσινγκ Σι, σήμαινε απλώς «χήρα του Ζενγκ».
Η Τσινγκ Σι ήταν εκείνη που σκόρπισε περισσότερο τον τρόμο στις κινέζικες ακτές. Επειδή δεν την ικανοποιούσαν μονάχα οι ακρογιαλιές, έμπαινε μέσα σε νησιώτικες πόλεις και χωριά. Και τότε ήταν που ξεκίνησε η ζοφερή ακμή του στόλου με τις κόκκινες σημαίες: αφού οι σκληροτράχηλοι άντρες δήλωσαν την υποταγή τους στην Τσινγκ Σι, ο πειρατικός στόλος έφερε τον όλεθρο και την καταστροφή στις θάλασσες της Κίνας. Μια μέρα, μία μικρή ψαρόβαρκα πέρασε μπροστά από τη ναυαρχίδα της Τσινγκ Σι. Ο γέρο-ψαράς και ο γιος του, Πάου, αιχμαλωτίστηκαν. Αλλά αντί να βάλει τους σκοτώσουν, η Τσινγκ Σι έκανε τον Πάου καπετάνιο και αυτός έγινε ο καλύτερός της πολεμιστής. Η γυναίκα πειρατής κυβέρνησε έξι τεράστιες ναυτικές μοίρες των πεντακοσίων πλοίων με είκοσι πέντε κανόνια σε κάθε πλευρά.
Με τον καιρό, οι Κινέζοι άρχοντες έστειλαν τον μανδαρίνο ναύαρχο Κβο Λανγκ Λιν για να καταστρέψει τον πειρατικό στόλο της Τσινγκ Σι. Αρχηγός στη μάχη εναντίον του Κβο Λανγκ Λιν ήταν ο Πάου. Η μάχη συνεχίστηκε από την αυγή μέχρι το σούρουπο. Τότε ο Πάου και οι άντρες του πήδησαν στη ναυαρχίδα του Κβο Λανγκ Λιν. Ο στόλος του Κβο Λανγκ Λιν καταστράφηκε και ο ίδιος αυτοκτόνησε, σύμφωνα με την αρχαία συνήθεια.
Τον Σεπτέμβριο του 1809, μερικοί Άγγλοι ναύτες επέστρεφαν με μία βάρκα στο πλοίο τους. Ξαφνικά περικυκλώθηκαν από τους πειρατές της Τσινγκ Σι. Ανάμεσα στους αιχμαλώτους ήταν και ο Ριχάρδος Γκλάσπουλ. Ο Γκλάσπουλ οδηγήθηκε μπροστά στην Τσινγκ Σι. Η κινέζικη κυβέρνηση έκανε συχνά επιθέσεις κατά των πειρατών. Κάποτε ο Γκλάσπουλ και οι Βρετανοί ναύτες υποχρεώθηκαν να υπηρετήσουν τα κανόνια της Τσινγκ Σι. Τρεις μήνες αργότερα, ένα βρετανικό πλοίο συναντήθηκε με τη ναυαρχίδα της Τσινγκ Σι. Ο Γκλάσπουλ και οι ναύτες ανταλλάχτηκαν με χρυσαφικά και χρήματα.
Όταν η Τσινγκ Σι είχε καταστρέψει σχεδόν όλο το αυτοκρατορικό ναυτικό, ο Κινέζος αυτοκράτορας έστειλε έναν συνετό και τίμιο άντρα για να προτείνει ειρήνη. Η Τσινγκ Σι δέχτηκε την προσφορά του αυτοκράτορα, παντρεύτηκε τον Πάου και έζησαν σ' ένα παλάτι. Απέκτησαν τρεις γιους και μία κόρη.
Διεθνές Αεροδρόμιο Ερτσάν

Ιστορία

Ο πρόδρομος του Αεροδρομίου Ερτζάν, το Αεροδρόμιο Τύμπου, κατασκευάστηκε από τους Βρετανούς στο Β΄ Παγκόσμιο Πόλεμο ως στρατιωτικό αεροδρόμιο, κατά την αποικιακή κυριαρχία του νησιού. Εγκαταλείφθηκε μετά την ανεξαρτησία της Κύπρου. Μετά την τουρκική Εισβολή στην Κύπρο και την διχοτόμηση του νησιού σε τουρκικές και ελληνικές περιοχές, επεκτάθηκε, και σήμερα χρησιμοποιείται ως το κύριο πολιτικό αεροδρόμιο της Βόρειας Κύπρου.
Από το 2006, το κράτος, το οποίο ορίζει ότι οι πτήσεις που απαιτούνται για να προσγειωθεί στο τουρκικό αεροδρόμιο, πριν να συνεχίζεται προς και από το Ερτζάν είναι υπό συζήτηση. Το 2006, η τουρκική κυβέρνηση άρχισε τις εργασίες για τη Βόρεια Κύπρο είναι το κύριο λιμάνι της Αμμοχώστου, και κύρια πολιτικό αεροδρόμιο Ερτζάν, να είναι σε θέση να λειτουργήσει απευθείας συνδέσεις, με την κυβέρνηση του ηνωμένου βασιλείου που περιγράφει ως «μια πολύ σημαντική και δημιουργική προσφορά».
Πρόσφατα σχέδια έχουν προκύψει για την ιδιωτικοποίηση του Αεροδρομίου Ερτζάν, καθώς και τα σχέδια για να διευρύνει το αεροδρόμιο, προκειμένου να αυξηθεί η χωρητικότητα. Το Αεροδρόμιο Ερτζάν έχει επί του παρόντος διάδρομο μήκους 2.5 χιλιομέτρων και χώρο στάθμευσης με χωρητικότητα επτά αεροσκαφών. Αν και ο διάδρομος είναι αρκετός για την προσγείωση μεγάλων αεροσκαφών, δεν είναι αρκετός για τις απογειώσεις. Το σχέδιο για την κατασκευή ενός νέου διαδρόμου, χώρου στάθμευσης και κτίριο τερματικού αεροσταθμού, με τον προγραμματιζόμενο νέο χώρο στάθμευσης διπλασιάζει την τρέχουσα χωρητικότητα εξυπηρέτησης.
Εθνόσημο του Λάος

Το εθνόσημο του Λάος παρουσιάζει το ναό- σύμβολο της χώρας, Pha That Luang. Το φράγμα συμβολίζει τη δύναμη που δίνει τον ποταμό Ναμ Νγκουν, ενώ υπάρχει και ένας ασφαλτοστρωμένος δρόμος με ένα καλλιτεχνικά σχεδιασμένο υδάτινο πεδίο. Στο κάτω μέρος βρίσκεται ένα τμήμα από τιμόνι. Οι δύο επιγραφές στα αριστερά και δεξιά σημαίνουν «Ειρήνη, Ανεξαρτησία, Δημοκρατία» και στα δεξιά γράφουν «Ενότητα και Ευημερία». To 1991 το εθνόσημο τροποποιήθηκε και αφαιρέθηκε το κομμουνιστικό αστέρι που υπήρχε στο προηγούμενο έμβλημα.
Σύμφωνα με την επίσημη περιγραφή του εμβλήματος στο Σύνταγμα του Λάος, το εθνόσημο εκτός από την παγόδα, το υδάτινο πεδίο, ένα δάσος, ένα υδροηλεκτρικό φράγμα και το τιμόνι, συμπεριλαμβάνει στάχυα ρυζιού και στις δύο πλευρές , που στεφανώνουν τον κύκλο, καθώς επίσης και τις επιγραφές "Λαοκρατική Δημοκρατία του Λάος" και το εθνικό σύνθημα της χώρας.}}
Χρήστος Σιανίδης

Σπουδές και δικηγορία

Γεννήθηκε στο Καβακλί της Ανατολικής Ρωμυλίας το 1911. Ο πατέρας του, Νικόλαος, ήταν δήμαρχος Καβακλίου πριν την έλευση των προσφύγων στην Ελλάδα.  Ο Χρήστος Σιανίδης εγκαταστάθηκε στη Θράκη ως πρόσφυγας σε νεαρή ηλικία και ορφανός από πατέρα. Παρά τις δυσκολίες κατάφερε να σπουδάσει Νομικά και Οικονομικές Επιστήμες στο Πανεπιστήμιο Αθηνών. Στη συνέχεια έκανε και μεταπτυχιακές σπουδές στο Πανεπιστήμιο του Παρισιού. 
Αυτοδημιούργητος, άσκησε το δικηγορικό λειτούργημα ως τη συνταξιοδότησή του, το 1984.  Υπήρξε μάχιμος δικηγόρος στην Κομοτηνή και στην περιφέρεια του Εφετείου Θράκης.  Απεβίωσε σε ηλικία 83 ετών στις 6 Ιανουαρίου 1994.

Πολιτική σταδιοδρομία

Ο Χρήστος Σιανίδης εξελέγη για πρώτη φορά βουλευτής Ξάνθης - Ροδόπης με την ΕΡΕ το 1956 και επανεξελέγη βουλευτής Ροδόπης το 1958, το 1961 και το 1963. Υπήρξε συνοδοιπόρος και συνεργάτης του Κωνσταντίνου Γ. Καραμανλή. Μεταπολιτευτικά εξελέγη ξανά βουλευτής το 1974 με τη Νέα Δημοκρατία λαμβάνοντας 6.112 ψήφους. Στο κοινοβουλευτικό του έργο περιλαμβάνονται, μεταξύ άλλων, εισηγήσεις επί διαφόρων νομοθετημάτων, μεταξύ των οποίων και ο Αγροτικός Κώδικας. Πολιτεύτηκε και στις εκλογές του 1977, χωρίς να εκλεγεί βουλευτής παρότι συγκέντρωσε 2.400 σταυρούς.

Οικογένεια

Παντρεύτηκε την (επίσης πρόσφυγα εξ Ανατολικής Θράκης) Φωφώ Αντωνιάδου , οδοντίατρο, και απέκτησαν μία κόρη, τη Λήδα, γιατρό και έναν γιο, τον Νίκο, δικηγόρο (1958-2012).
Π-τολουϊδίνη

Με επίδραση νατραμίδιου σε π-μεθυλοφαινυλαλογονίδιο

Με επίδραση διαλύματος νατραμίδιου σε π-μεθυλοφαινυλαλογονίδιο:

Με αντιδραστήρια Grignard

Μέσω οργανομαγνησιακών ενώσεων και χλωραμίνης:

Αναγωγή o-νιτροτολουολίου

Με αναγωγή π-νιτροτολουολίου:

Αποικοδόμηση π-μεθυλοβενζαμιδίου

Με αποικοδόμηαη π-μεθυλοβενζαμίδιου κατά Hofmann:

Οξεοβασική συμπεριφορά

1. Συμπεριφορά βάσης - Παράγει άλατα με οξέα.:
2. Συμπεριφορά οξέος - Παράγει άλατα με ισχυρές βάσεις:

Ακυλίωση αμινομάδας

1. Με ακυλαλογονίδια.:
2. Με ανυδρίτες καρβονικών οξέων:
3. Με εστέρες:

Με άλλα ηλεκτρονιόφιλα αντιδραστήρια

1. Με καρβονυλικές ενώσεις δίνει βάσεις του Shiff:
2. Με φωσγένιο δίνει δι(π-μεθυλοφαινυλ)ουρία:
3. Με ισοκυανικό εστέρα:
4. Με ισοκυανικό θειεστέρα:

Πυρηνόφλες υποκαταστάσεις

1. Ισονιτριλική αντίδραση::
2. Αντίδραση Hinsberg:
Κανόνας του Λεντς

Ο κανόνας του Λεντς είναι κανόνας του ηλεκτρομαγνητισμού, που καθορίζει την φορά των επαγωγικών ρευμάτων. Ο κανόνας του Lenz αναφέρει ότι η πολικότητα της τάσης εξ επαγωγής που αναπτύσσεται σε ένα σωληνοειδές (πηνίο) είναι τέτοια ώστε να δημιουργεί ρεύμα το οποίο παράγει μαγνητική ροή κατά την φορά που αντιτίθεται στην μεταβολή της μαγνητικής ροής που διαπερνά το βρόχο. Συνοψίζεται στην πρόταση, τα επαγωγικά ρεύματα έχουν τέτοια φορά ώστε να αντιτίθενται στο αίτιο που τα προκαλεί. O νόμος διατυπώθηκε το 1834 από τον Γερμανό φυσικό Χάινριχ Λεντς (1804-1865), (Heinrich Friedrich Emil Lenz).
Στηρίζεται στην αρχή διατήρησης της ενέργειας, αν η πολικότητα ήταν αντίθετη, τότε το επαγωγικό ρεύμα θα ενίσχυε το μαγνητικό πεδίο δημιουργώντας περισσότερο επαγωγικό ρεύμα, δημιουργώντας περισσότερο μαγνητικό πεδίο, άρα και περισσότερο επαγωγικό ρεύμα και ούτω καθεξής, δηλαδή θα υπήρχε παραγωγή ενέργειας από το τίποτα. Άτοπο, άρα ισχύει ο κανόνας του Λεντς
Μύκητες ούρων

Οι μύκητες και τα παράσιτα είναι μικροοργανισμοί που ανιχνεύονται σε εξέταση δείγματος ούρων παθολογικής φύσεως. Ανήκουν στους μικροσκοπικούς χαρακτήρες των ούρων μαζί με άλλα έμμορφα στοιχεία όπως τα ερυθρά αιμοσφαίρια, τα πυοσφαίρια, αλλά και τους κρυστάλλους (βρίσκονται φυσιολογικά στα ούρα εκτός από αυτούς των αμινοξέων), τα άλατα κ.ά. Συχνή είναι η παρουσία ζυμομυκήτων στα ούρα με συνηθέστερο την Candida albicans. Οι ζυμομύκητες έχουν ωοειδές σχήμα, είναι Gram θετικοί και μπορεί να θεωρηθούν και ως ερυθρά αιμοσφαίρια κάτω από το μικροσκόπιο. Η χρώση Gram του ιζήματος των ούρων διευκολύνει την παρατήρηση τους ενώ καλύτερα οπτικά αποτελέσματα έχουμε με την χρώση Wright κυτταροφυγοκεντρημένων παρασκευασμάτων.

Συμπτώματα

Τα συμπτώματα συνήθως είναι υπερευαισθησία της κύστης, συχνουρία, ελάττωση της χωρητικότητας της κύστης ή και πυελονεφρίτιδα, άλγος στη λαγόνια περιοχή, ναυτία και δυσουρία (10). Πολλές φορές παρατηρείται μαζική αποβολή μυκήτων ή και κωλικοί λόγω απόφραξης.

Θεραπεία

Η θεραπεία της καντιντουρίας απαιτεί γενική υποστήριξη του ασθενούς και αλκαλοποίηση των ούρων όταν οι μύκητες εντοπίζονται στην ουροδόχο κύστη. Τα φάρμακα που χρησιμοποιούνται συνήθως είναι η κετοκοναζόλη (200 - 400 mg από το στόμα σε 3 δόσεις) και η αμφοτερικίνη Β(1 - 1,5 mg/kg ενδοφλεβίως σε διάλυμα δεξτρόζης 5%). Η χορήγηση της αμφοτερικίνης πρέπει να γίνεται υπό παρακολούθηση λόγω της υψηλής τοξικότητας του φαρμάκου. Άλλα είδη Candida που μπορούν να βρεθούν στα ούρα είναι η C.tropicalis, η C.parapsilosis και η Torulopsis glabrata. Ένα άλλο είδος μύκητα που ανευρίσκεται στα ούρα είναι ο ακτινομύκητας Israelii που προκαλεί χρόνια κοκκιωματώδη φλεγμονή και σπανιότερα συρίγγια. Σε σπάνιες περιπτώσεις λόγω αιματογενούς διασποράς προσβάλλονται από αυτόν οι νεφροί, η ουροδόχος κύστη και οι όρχεις. Η διάγνωση τίθεται από τη μικροσκοπική ανίχνευση των μικροοργανισμών που δίνουν την εικόνα κίτρινων σωμάτων στην καλλιέργεια ούρων. Φάρμακο εκλογής είναι η πενικιλίνη G (10 - 206 IU την ημέρα παρεντερικά για 4 - 6 εβδομάδες). Στη συνέχεια χορηγείται πενικιλίνη V από του στόματος. Εφαρμόζεται χειρουργική αντιμετώπιση σε περίπτωση αποστήματος ή συριγγίου.
Δελφίνι Σύρου

Ονομασία

Η ονομασία του όρμου συνδέεται με την Οδύσσεια του Ομήρου. Σύμφωνα με την περιγραφή του Αρχίλοχου, ο Κοίρανος ζούσε στην Πάρο και αγαπούσε τα ταξίδια και τα ζώα. Σε ένα από τα ταξίδια του, έσωσε μερικά δελφίνια που είχαν μπλεχτεί στα δίχτυα ψαράδων, αγοράζοντας τα και απελευθερώνοντας τα στη θάλασσα. Όταν κατά το ταξίδι επιστροφής του στην Πάρο, το πλοίο ναυάγησε, ένα από τα δελφίνια που είχε σώσει, ανταπέδωσε τη σωτηρία του γλυτώνοντας τον Κοίρανο από τα κύματα και μεταφέροντας τον στον ήσυχο όρμο της Σύρου, ο οποίος από τότε πήρε τη συγκεκριμένη ονομασία.
Ιερά Μονή Μάντζαρη

Ιστορία της Μονής

Πότε ακριβώς ιδρύθηκε η μονή δεν είναι γνωστό. Η παλαιότερη πηγή σχετικά με την ύπαρξη του μοναστηριού, είναι έγγραφο, με ημερομηνία 15 Αυγούστου 1529, με το οποίο κάτοικοι των χωριών Οξύλιθος και Όριο δώρισαν στο μοναστήρι κτήματα. Στη βιβλιοθήκη της μονής υπάρχουν άλλα δύο έγγραφα με ημερομηνία 4 Απριλίου 1608 και 4 Αυγούστου 1771 αντίστοιχα. Το πρώτο αφορά τη παραχώρηση κτηματικής περιουσίας της Μονής Κοτσικιάς στη Μονή Μάντζαρη έναντι 3.000 γροσίων, προκειμένου ο ηγούμενος και οι μοναχοί της Μονής Κοτσικιάς να βρουν τα απαραίτητα χρήματα για να καλύψουν τα έξοδα του μοναστηριού τους. Με το δεύτερο έγγραφο πουλήθηκε στη Μονή Μάντζαρη κινητή και ακίνητη περιουσία της Μονής Βύθουλα, προκειμένου ο ηγούμενος και οι μοναχοί της να μπορέσουν να αντιμετωπίσουν τα έξοδα του δικού τους μοναστηριού. Υπάρχει επίσης ο κώδικας, ο οποίος άρχισε να γράφεται το 1608. 
Στην Επανάσταση του 1821 πήραν μέρος τόσο ο Ηγούμενος της μονής, Παρθένιος όσο και οι μοναχοί, μεταξύ των οποίων ο αδελφός του οπλαρχηγού της Εύβοιας Νικολάου Κριεζώτη, Γρηγόριος. Η μονή δώρισε στον αγώνα 8.000 γρόσια ενώ οι οπλαρχηγοί της Εύβοιας τη χρησιμοποιούσαν ως κρησφύγετο. 
Το 1834 η μονή είχε 10 μοναχούς. Το 1910 έγινε μετόχι της Μονής Σωτήρος Κύμης.

Περιγραφή του μοναστηριού

Στη μέση του μοναστηριού υπάρχει το καθολικό της μονής. Πρόκειται για σταυρεπίστεγο, μονόκλιτο, βυζαντινού ρυθμού ναό, που το εσωτερικό του είναι καλυμμένο με ασβέστη. Σε σημεία που έχουν πέσει οι σοβάδες έχουν έρθει στο φως παλιές αγιογραφίες. Στο τέμπλο υπάρχουν τρεις βυζαντινές εικόνες, που ανάγονται στο 16ο αιώνα: της Παναγίας, του Χριστού και του Ιωάννη του Προδρόμου.
Γύρω από το καθολικό υπάρχουν τα κελιά, οι ξενώνες, το ηγουμενείο, η βιβλιοθήκη, τα γραφεία, βοηθητικοί χώροι κ.α. και όλα μαζί περιβάλλονται από τον παλιό μαντρότοιχο της μονής.
Στη μονή διατηρείται μια μεγάλη ξύλινη ανάγλυφη σφραγίδα του Αγίου Γεωργίου.

Ονομασία της Μονής

Για την ονομασία της Μονής Μάντζαρη υπάρχουν διάφορες εκδοχές: υπάρχει η εκδοχή ότι πήρε το όνομά της από τον πρώτο ηγούμενο και ιδρυτή της, που ονομαζόταν «Μάντζαρης». Κατά άλλη εκδοχή ιδρύθηκε από μια πλούσια γυναίκα από τη Μικρά Ασία, που είχε μαζί της πολλά «μαντζάρια» (χρήματα) ενώ σύμφωνα με μια τρίτη εκδοχή η ονομασία προέρχεται από το μεγάλο πλούτο του μοναστηριού («μαντζάρια»).
Κωνσταντίνος Μπασιάς

Βιογραφία

Γεννήθηκε στο χωριό Επανωχώρι της περιοχής Σελίνου του νομού Χανίων. Υπήρξε ένας από τους κυριότερους υποκινητές και αρχηγούς της επανάστασης του 1858. Η μεγάλη του δράση σημειώνεται κατά την επανάσταση του 1866-1869, κατά την οποία διακρίθηκε για την σύνεση, τη στρατιωτική του εμπειρία και τον απαράμιλλο ηρωισμό του σε όλες τις μάχες που έλαβε μέρος και ήταν ένας από τους κυριότερους αρχηγούς της επαρχίας Σελίνου. Διακρίθηκε επίσης στην επανάσταση του 1878, την επανάσταση του 1889 και την τελευταία του 1895-1897. Κατά τις επαναστάσεις του 1889 και του 1896-1897 εξελέγη Γενικός Αρχηγός Σελίνου. Διετέλεσε επίσης και πρόεδρος της επιτροπής που όρισε η Κρητική πολιτεία για την αξιολόγηση και κατάταξη σε κατηγορίες, ανάλογα με τη δράση τους, των Κρητικών αγωνιστών των επαναστάσεων.
Γιάνα Μπούρτσεσκα

Βιογραφία

Το 2011 η Μπούρτσεσκα διαγωνίστηκε στο Macedonian Idol και κατέκτησε την πέμπτη θέση. Στις 21 Νοεμβρίου 2016, η Macedonian Radio Television ανακοίνωσε ότι η τραγουδίστρια θα εκπροσωπούσε την ΠΓΔΜ στον Διαγωνισμό Τραγουδιού της Eurovision 2017, με το τραγούδι "Dance Alone". Συμμετείχε στον β' ημιτελικό του διαγωνισμού που πργματοποιήθηκε στις 11 Μαΐου 2017, ωστόσο δεν προκρίθηκε στον τελικό καθώς κατέκτησε την 15η θέση με 69 βαθμούς. Στην Eurovision καρτ ποστάλ της, που προβλήθηκε πριν την εμφάνισή της, ανακοίνωσε την εγκυμοσύνη της. Αργότερα το ίδιο βράδυ, όταν ο οικοδεσπότης Timur Miroshnychenko της πήρε συνέντευξη στον αέρα, ο σύντροφός της Alexander της έκανε πρόταση γάμου την οποία η ίδια αποδέχτηκε. Η πρόταση γάμου έκανε πρωτοσέλιδα σε όλο τον κόσμο ενώ κάποιοι τηλεοπτικοί σταθμοί ανέφεραν ότι "έκλεψε το σόου".
Τον Οκτώβριο του 2017, η Μπούρτσεσκα γέννησε μια κόρη που πήρε το όνομα Dona.